
Parlamentul  României

Camera  Deputaţilor
Comisia pentru industrii si servicii



                              Bucureşti, 07.04.1998.

                                                                  Nr. 657/XVIII/3

A V I Z

asupra propunerii legislative pentru amânarea plăţii datoriilor cuprinse în Anexa Ordonanţei de urgenţă nr.72/1997 privind regularizarea datoriei fostei Companii Române de Petrol către Banca Română de Comerţ Exterior S.A.
Cu adresa nr.90/6 aprilie 1998, înregistrată cu nr.686/XVIII/3 din 06.04.1978 la Comisia pentru industrii şi servicii, Biroul Permanent al Camerei Deputaţilor trimite, spre dezbatere şi avizare, propunerea legislativă menţionată mai sus, în procedură de urgenţă..

In şedinţa din 07.04.1998, Comisia pentru industrii şi servicii a examinat această propunere legislativă şi a dat avizul cu următoarele observaţii:.

- la art.1 să se elimine particula “şi” din propoziţia: “... se va face şi cu respectarea...”;

· art.3 se modifică astfel:

“Art.3 – În vederea reglementării condiţiilor contractelor de vânzare-cumpărare al S.C. PETROTEL S.A., Fondul Proprietăţii de Stat va emite, în favoarea Băncii Române de Comerţ Exterior S.A., un bilet la ordin în valoare de 41,16 milioane dolari, pentru a putea fi eliberate biletele la ordin emise de S.C. PETROTEL S.A., peste datoria cuprinsă de Anexa la Ordonanţa de urgenţă nr.72/1997.” 

Avizul, cu această observaţie, va fi trimis Comisiei pentru buget, finanţe şi bănci, care este sesizată în fond.

PREŞEDINTE,

Dan Ioan Popescu
 Exp.parlam.

Viorela Gondoş

